ດາວໂຫຼດ App CRI-FM93 ລະບົບ IOS
ດາວໂຫຼດ App CRI-FM93 ລະບົບ Android
ຕອນເຊົ້າຂອງວັນທີ 26 ຕຸລານີ້, ທ່ານ ຫຼີວເຮີ້ ກຳມະການກົມການເມືອງສູນກາງພັກກອມມູນິດຈີນ, ຮອງນາຍົກລັດຖະມົນຕີຈີນ, ຫົວໜ້າຄະນະຜູ້ແທນຝ່າຍຈີນກ່ຽວກັບການເຈລະຈາເສດຖະກິດຮອບດ້ານຈີນ-ອາເມຣິກາໄດ້ສົນທະນາກັບທ່ານ ຈາເນັດ ເຢເລັນ ລັດຖະມົນຕີກະຊວງການເງິນອາເມຣິກາຕາມການເຊື້ອເຊີນຜ່ານທາງວິດີໂອ. ສອງຝ່າຍໄດ້ແລກປ່ຽນຄວາມຄິດເຫັນກັນຢ່າງກົງໄປກົງມາ,ຈິງໃຈແລະມີລັກສະນະສ້າງສັນກ່ຽວກັບສະພາບເສດຖະກິດມະຫາພາກກໍຄືການຮ່ວມມືສອງຝ່າຍແລະຫຼາຍຝ່າຍ.
ສອງຝ່າຍເຫັນວ່າ: ການຟື້ນຟູເສດຖະກິດໂລກພວມຢູ່ໃນໄລຍະທີ່ສຳຄັນ, ມັນມີຄວາມສຳຄັນທີ່ສຸດທີ່ຈີນແລະອາເມຣິກາຈະເພີ່ມທະວີການແລກປ່ຽນແລະປະສານງານກັນດ້ານນະໂຍບາຍມະຫາພາກ. ຈີນມີຄວາມສົນໃຈໃນຫຼາຍບັນຫາລວມທັງຢາກໃຫ້ອາເມຣິກາຍົກເລີກການຂຶ້ນພາສີແລະການຂວ້ຳບາດ,ແລະປະຕິບັດຕໍ່ວິສາຫະກິດຈີນຢ່າງຍຸດຕິທຳແລະບັນຫາອື່ນໆ. ສອງຝ່າຍຍິນດີສືບຕໍ່ຮັກສາການຕິດຕໍ່ພົວພັນນຳກັນ.